
ANSÆTTELSESKONTRAKT
SKABELON


Mellem

[Virksomhedens navn] 
[Adresse]
[Adresse]
[CVR-nr.:]			
(herefter kaldet” virksomheden”)

og

[Medarbejderens navn]
[Adresse]
[Adresse]
[Privat e-mail:]			
(herefter kaldet ”medarbejderen”)

(herefter til sammen kaldet ”parterne”)

Tiltrædelsestidspunkt og arbejdssted
Medarbejderen tiltræder med virkning fra den (dato)
[Som følge af tidligere ansættelse i virksomheden beregnes medarbejderens anciennitet fra [dato]. Denne ansættelseskontrakt erstatter alle tidligere ansættelseskontrakter indgået mellem parterne.]
Arbejdsstedet er på virksomhedens adresse [og/eller anden adresse]. [En vis rejseaktivitet i ind- og udland må forventes].

Stillingsbetegnelse m.v.
Medarbejderen er ansat som (jobfunktion/stillingsbetegnelse) og varetager selvstændigt de opgaver, Virksomheden giver Medarbejderen.
Medarbejderen refererer til (stillingsbetegnelse eller navn).
Medarbejderen er forpligtet til at orientere Virksomheden om alle forhold, der måtte komme til hans/hendes kendskab, og som er af betydning for Virksomheden.
Medarbejderen er i øvrigt underlagt de til enhver tid gældende retningslinjer og ordens- og samarbejdsbestemmelser, der er gældende hos Virksomheden, Virksomhedens Kunder samt disses samarbejdspartnere.
Arbejdstid
Den forventede arbejdstid udgør x timer ugentligt. Arbejdstiden er placeret inden for Virksomhedens normale kontortid (mandag til fredag i tidsrummet 8-16)
ELLER – ved tilkald o.l.:
Medarbejderen er bekendt med og accepterer, at Medarbejderen i sin ansættelse vil få en helt eller overvejende uforudsigelig arbejdstid.
Medarbejderen vil blive tilkaldt på ad hoc basis og kan frit afslå at give fremmøde.
Medarbejderen kan blive bedt om at møde på arbejde (mandag, tirsdag, onsdag, torsdag, fredag).
Medarbejderen kan blive bedt om at møde på arbejde i tidsrummet kl. (8.00 til kl. 16.00).
Virksomheden har ret til at annullere en aftalt arbejdsopgave med et varsel på (12 timer) inden arbejdsopgaven var forudsat at skulle påbegyndes. Hvis en planlagt arbejdsopgave annulleres efter udløbet af ovennævnte annulleringsfrist, vil Medarbejderen blive aflønnet (med 50 %) af lønnen for de omhandlede arbejdstimer.
Tavshedspligt
Medarbejderen har tavshedspligt med hensyn til alt, hvad Medarbejderen erfarer i forbindelse med sit arbejde som Arbejdstager i Virksomheden. Denne tavshedspligt er også gældende efter Medarbejderens fratræden i Virksomheden. Tavshedspligten omfatter dog ikke forhold, der efter sagens natur skal bringes til tredjemands kundskab.
Timeløn
Medarbejderen modtager et vederlag i form af en løn pr. time, der udgør DKK (beløb)
Timeforbruget opgøres fra den (dato) i en måned til den (dato) i den efterfølgende måned. Medarbejderen skal senest den (dato) i måneden udlevere sit timeregnskab til Virksomheden, for at få lønnen udbetalt med førstkommende lønkørsel. 
Lønnen udbetales månedsvist bagud, og er til Medarbejderens disposition den sidste hverdag i måneden.
Pension mv.
Medarbejderen modtager ikke pension fra Virksomheden, hvorfor Medarbejderen selv skal sørge for sin pension, eventuelt i form af indskud på kapital- eller ratepension i pengeinstitut eller tegning af kapital- eller rateforsikring i pensionsøjemed. 
Hvis Medarbejderen ønsker det, foretager Virksomheden gerne – på vegne af Medarbejderen – indbetalinger til Medarbejderens selvvalgte pensionsordning. De indbetalinger, som Virksomheden foretager på vegne af Medarbejderen, vil fragå i Medarbejderens bruttoløn, jf. ovenfor.
ELLER - Alternativt:

Med virkning fra den [dato] indtræder Medarbejderen i Virksomhedens pensionsordning i [selskabets navn]. Pensionsbidraget udgør […%] af medarbejderens løn [beskriv beregningsgrundlag/ henvis til personalehåndbog], [hvoraf Virksomheden betaler […%], og Medarbejderen betaler […%].] Medarbejderens bidrag fratrækkes lønnen
Virksomheden afregner bidrag til Arbejdsmarkedets Tillægspension (ATP) og til Arbejdsmarkedets Erhvervssikring (AES) efter gældende regler herom.
Virksomheden har tegnet en arbejdsskadeforsikring hos (navn), som dækker Medarbejderen.
Ferie
Der ydes ikke løn under ferie. Medarbejderen modtager feriegodtgørelse med 12 ½ % af den ferieberettigede løn og indbetaling til FerieKonto sker i henhold til ferielovens bestemmelser. I øvrigt gælder ferielovens bestemmelser for ansættelsesforholdet.
Opsigelse
For ansættelsesforholdet gælder funktionærlovens almindelige opsigelsesbestemmelser:
Der er aftalt en prøvetid på 3 måneder. I denne periode kan såvel Virksomheden som Medarbejderen opsige ansættelsesforholdet med 14 dages varsel til hvilken som helst dag senest samtidig med udløbet af prøvetiden.
Medarbejderen kan efter prøvetidens udløb opsige ansættelsesforholdet med en måneds varsel til udløbet af en kalendermåned.
Virksomheden kan efter prøvetidens udløb opsige ansættelsesforholdet til udløbet af en kalendermåned således:
Inden 5 måneders ansættelse med prøvetid:	1 måneds varsel
Inden 2 år og 9 måneder:	3 måneders varsel
Inden 5 år og 8 måneder:	4 måneders varsel
Inden 8 år og 7 måneder:	5 måneders varsel
Herefter:	6 måneders varsel
Opsigelse skal ske skriftligt.
Sygdom
Ved sygdom skal Medarbejderen uden ugrundet ophold og senest en time inden arbejdstiden starter anmelde sit fravær til (stilling/navn)
I tilfælde af sygdom kan Virksomheden opsige ansættelsesforholdet med et varsel på 1 måned til udløbet af en kalendermåned, når:
Medarbejderen inden for de senest forløbne 12 måneder har oppebåret løn under sygdom i alt 120 dage, jf. funktionærlovens § 5, stk. 2.
Ovenstående forudsætter, at opsigelsen sker i umiddelbar tilknytning til udløbet af de 120 sygedage, og mens Medarbejderen endnu er syg.
Ved sin underskrivelse af nærværende ansættelseskontrakt bekræfter Medarbejderen, at Medarbejderen ikke er bekendt med at lide af nogle kroniske sygdomme eller har symptomer på en sygdom, som vil have væsentlig betydning for Arbejdstagers arbejdsdygtighed ved det pågældende arbejde.
Andet fravær 
[Med hensyn til barsel, feriefridage/6. ferieuge, barns sygdom, helligdage og [beskriv evt. yderligere rettigheder til fravær med løn] henvises der til personalehåndbogen.]
Alternativ
[Findes der ikke en personalehåndbog eller lignende, som beskriver retten til fravær med løn, beskrives i kontrakten, hvad der eventuelt er aftalt for så vidt angår barsel, feriefridage/6. ferieuge, barns sygdom, helligdage mv. ]. 
Tavshedspligt og erhvervshemmeligheder mv.
Medarbejderen har både under ansættelsen og efter sin fratrædelse ubetinget tavshedspligt med hensyn til alle forhold vedrørende virksomheden, herunder men ikke begrænset til kundeforhold, produktionsforhold, markedsføringsforhold og andre forretningshemmeligheder mv., som medarbejderen gennem ansættelsen bliver bekendt med, og som ifølge sagens natur ikke bør komme til tredjemands kundskab. I øvrigt henvises til lov om forretningshemmeligheder. 
Brud på tavshedspligten og/eller lov om forretningshemmeligheder i det løbende ansættelsesforhold betragtes som grov misligholdelse, der kan medføre ophævelse af ansættelsesforholdet.
[Medarbejderen er i øvrigt forpligtet til at opbevare al modtaget materiale på betryggende vis og således sikre, at uvedkommende tredjemand ikke kan få adgang til dette materiale.] 
Når medarbejderen fratræder sin stilling, uanset årsag, skal alt materiale, der tilhører virksomheden, og som er i medarbejderens besiddelse, afleveres til virksomheden. Medarbejderen må ikke kopiere/medtage fysisk eller elektronisk korrespondance, filer, dokumenter, [notater, kundelister, paradigmer, koncepter, vidensbank] mv.].
Øvrige forhold
Ansættelsesforholdet er omfattet af funktionærloven.
Ansættelsesforholdet er ikke omfattet af en kollektiv overenskomst. 
Medarbejderen har til enhver tid pligt til at holde virksomheden underrettet om sin bopæl og sin private e-mailadresse. Virksomheden kan med frigørende virkning sende lønsedler og meddelelser/dokumenter vedrørende ansættelsesforholdet til medarbejderen via medarbejderens private e-mail samt via en elektronisk postløsning, eksempelvis e-Boks. Det udelukker ikke andre sædvanlige fremsendelsesformer.           
Den til enhver tid gældende personalehåndbog [og andre politikker] er en del af grundlaget for ansættelsesforholdet. Medarbejderen er forpligtet til at holde sig bekendt med den til enhver tid gældende personalehåndbog, som er udleveret ved ansættelsen og tilgængelig på [intranet/kontoret mv.]     
Behandling af personoplysninger
Virksomheden er i henhold til databeskyttelsesforordningen berettiget til at behandle Medarbejderens personoplysninger, herunder CPR-nummer, navn, adresse m.v., som led i sin personaleadministration, herunder lønkørsel, indberetninger til SKAT, pensionsselskab m.v.
Nærmere information om Virksomhedens grundlag for behandling af personoplysninger, slettepolitik m.v. findes i Virksomhedens privatlivspolitik for medarbejdere, som er udleveret samtidig med nærværende kontrakt.
Bilag
1. Privatlivspolitik for medarbejdere
Underskrifter
	For (virksomhedens navn)
	
	
	

	(navn og stilling)

